CELEX: 32004R2205
Language: et
Date: 2004-12-21 00:00:00
Title: Komisjoni määrus (EÜ) nr 2205/2004, 21. detsember 2004, millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta

22.12.2004   
            
            
               ET
            
            
               Euroopa Liidu Teataja
            
            
               L 374/42
            
         
      KOMISJONI MÄÄRUS (EÜ) nr 2205/2004,
   21. detsember 2004,
   millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, (1) eriti selle artikli 27 lõiget 4,
   võttes arvesse aktsiisikomitee arvamust,
   ning arvestades järgmist:
   
               (1)
            
            
               Vastavalt direktiivi 92/83/EMÜ artikli 27 lõike 1 punktile a on liikmesriigid kohustatud mis tahes liikmesriigi nõudmistele vastavalt vabastama aktsiismaksust täielikult denatureeritud alkoholi, tingimusel et need nõudmised on nõuetekohaselt teatavaks tehtud ja heaks kiidetud vastavalt kõnealuse artikli lõigetes 3 ja 4 ettenähtud tingimustele.
            
         
               (2)
            
            
               Itaalia on teatanud teatavatest muudatustest komisjoni määrusega (EÜ) nr 3199/93 (2) lubatud denatureerimisprotsessides.
            
         
               (3)
            
            
               Komisjon edastas kõnealuse teate teistele liikmesriikidele 26. novembril 2003.
            
         
               (4)
            
            
               Komisjon ega ükski liikmesriik ei ole ettenähtud tähtaja jooksul taotlenud, et kõnealune küsimus nõukogus tõstatataks, seega leitakse vastavalt direktiivi 92/83/EMÜ artikli 27 lõikele 4, et nõukogu on andnud loa Itaalia teatatud denatureerimisprotsesside muudatuste jaoks alates 26. jaanuarist 2004.
            
         
               (5)
            
            
               Seepärast tuleks määrust (EÜ) nr 3199/93 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 3199/93 lisa lõige, mis käsitleb Itaaliat, asendatakse järgmisega:
   
      “Itaalia
      Denatureeritava etanooli etanoolisisaldus peab olema vähemalt 83 mahuprotsenti ja EÜ alkoholomeetriga mõõdetud alkoholisisaldus vähemalt 90 mahuprotsenti. Hektoliitri veevaba alkoholi kohta lisada:
      
                  a)
               
               
                  125 grammi tiofeeni;
               
            
                  b)
               
               
                  0,8 grammi denatooniumbensoaati;
               
            
                  c)
               
               
                  3 grammi 25massiprotsendilist CI Reactive Red 24 vesilahust;
               
            
                  d)
               
               
                  2 liitrit metüületüülketooni.
               
            Selleks et tagada, et segu kõik koostisosad on täielikult lahustuvad, tuleb denaturantsegu valmistada etanoolis, mille alkoholisisaldus on alla 96 mahuprotsendi, mõõdetuna EÜ alkoholomeetriga.
      Denatureerimine saavutatakse punktides a, b ja d loetletud ainete abil. Tiofeen ja denatooniumbensoaat muudavad toote organoleptilisi omadusi, muutes selle allaneelamise võimatuks, ning metüületüülketooni, mille keemistemperatuur 79,6 °C on lähedane etanooli keemistemperatuurile 78,9 °C, on raske eemaldada ilma ebaökonoomsete meetodite abita. See hõlbustab finantsasutustepoolset kontrolli võimaliku väärkasutuse kindlakstegemiseks.
      CI Reactive Red 24 eesmärk on anda tootele iseloomulik punane värvus, mille abil on võimalik toote otstarve kohe kindlaks teha.”.
   
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2004
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 316, 31.10.1992, lk 21. Direktiivi on viimati muudetud 2003. aasta ühinemisaktiga.
   
      (2)  EÜT L 288, 23.11.1993, lk 12. Määrust on viimati muudetud määrusega (EÜ) nr 2559/98 (EÜT L 320, 28.11.1998, lk 27).